Secretary

Secretary er en amerikansk dramakomedie fra 2002, basert på en novelle av Mary Gaitskill. Maggie Gyllenhaal spiller Lee Holloway og James Spader spiller E. Edward Grey.

Handling
Lee Holloway er en nerdete og emosjonelt følsom yngre datter i en dysfunksjonell familie. Faren er alkoholiker, mens moren desperat prøver å få alt til å se normalt ut. Når filmen begynner, blir Lee utskrevet fra et psykiatrisk sykehus akkurat tidsnok til å komme i søsterens bryllup.
Lee hadde blitt innlagt etter å ha kuttet seg opp og nesten dødd av skadene.
Hun er fast bestemt på å tilpasse seg samfunnet, lærer seg å skrive på maskin, og ser etter arbeid. Hun går ut med Peter, en gjest i søsterens bryllup og gammel skolekamerat fra high school.

Hun får jobb som sekretær for den forknytte advokaten E. Edward Grey. Når hun først kommer inn på kontoret hans, møter hun et fullstendig kaos og den forrige sekretæren som tramper ut forbi henne oppløst i tårer. Grey, som virker oppskaket, ansetter henne deretter til tross for hennes ganske uprofesjonelle utseende.

Det profesjonelle forholdet mellom Lee og Edward er ganske anspent i begynnelsen. Lee har noen irriterende uvaner, hele hennes fremtoning går perfeksjonisten Edward på nervene, hennes føyelige vesen holder ham konstant på tå. Han blir seksuelt opphisset av det, noe som viser seg i overreaksjonen hans når Lee leter gjennom søpla for å finne et dokument han hadde kommet i skade for å kaste.
De to kommer imidlertid nærmere etter at Edward konfronterer Lee med hennes selvskadende vaner, og inngående ber henne om å aldri kutte seg selv igjen. Etter hvert innleder de et sadomasochistisk forhold, komplett med ris og slavelenker. Lee, som allerede var betatt av Edward, opplever en seksuell – og personlig – oppvåkning og blir enda mer forelsket. Edward på sin side er redd for sine voksende følelser og føler skam og avsky ovenfor sine egne seksuelle tilbøyeligheter. Etter en spesielt kinky eskapade på kontoret gir han Lee sparken.

Lee, som hadde gått ut med Peter hele tiden, sier motvillig ja når han frir, men forlater ham når hun skal prøve brudekjoler, og løper av sted i brudekjolen for å erklære sin kjærlighet til Edward. Han bestemmer seg for å teste hengivenheten hennes ved å beordre henne til å sitte i en stol uten å bevege hender eller føtter til han kommer tilbake. Lee går ivrig med på kravet, og løper også tilbake på plass etter at Peter, som Edward hadde ringt og sendt til kontoret, hadde fjernet henne fra stolen med makt. Etter tre dager bryter Edwards motstand sammen, og han bærer henne hjem til seg. De gifter seg etter hvert, og fortsetter å leve ut den sadomasochistiske siden av forholdet.

Medvirkende 
 James Spader som E. Edward Grey
 Maggie Gyllenhaal som Lee Holloway
 Jeremy Davies som Peter
 Lesley Ann Warren som Joan Holloway
 Stephen McHattie som Burt Holloway
 Jessica Tuck som Tricia O'Connor
 Patrick Bauchau som dr. Twardon
 Amy Locane som Lees søster
 Oz Perkins som Jonathan
 Michael Mantell som Stewart
 Sabrina Grdevich som Allison

Eksterne lenker 
 
 

Filmer fra 2002
Dramakomedier fra USA
Sexkomedier fra USA
Romantiske filmer fra USA
Filmer basert på bøker
Engelskspråklige filmer